钦定古今图书集成/明伦汇编/官常典/第771卷 > 册府元龟 > 《智略》
## 钦定古今图书集成/明伦汇编/官常典/第771卷 > 册府元龟 > 《智略》

夫“钩深致远表微达变之谓智临事制宜经物成务
之谓略盖君子之所以熙民志而赞邦治何莫由斯
道也。”若乃膺长人之寄总连城之政兵农之众条教
所出礼义之化风轨攸系由汉而下良吏接武乃有
材谋兼蕴几神独照设计策以屏寇盗推恩信而怀
戎旅抚御夷落而威惠式孚招辑萌庶而流徙来复
兴利以竭地方，备患以谨天戒。式遏边圉而保障增
固。居守京邑，而辇毂以清。斯皆负“兼济”之用，得驭众
之术。真王国之俊杰者哉。